पूर्व-मुसलमान
पूर्व-मुसलमान (ex-muslims) वे लोग हैं जो मुसलमान के रूप में पले-बढ़े या इस्लाम के अनुयायी थे किन्तु बाद में इस्लाम धर्म छोड़ दिया । इस्लाम का त्यागने वालों की संख्या बढ़ती जा रहीं है। इस्लाम छोड़ने के बाद उन्हें अनेक चुनौतियों का सामना करना पड़ता है जो इस्लाम की स्थितियों और इतिहास, इस्लामी संस्कृति और न्यायशास्त्र और कभी-कभी स्थानीय मुस्लिम संस्कृति से आती हैं। इस कारण पूर्व-मुसलमान तेजी से संगठित हुए हैं और उन्होंने साहित्यिक और सामाजिक सक्रियता बढ़ा ली है। उन्होंने इस्लाम की मान्यताओं और प्रथाओं को त्यागने की चुनौतियों का सामना करने और पूर्व-मुसलमानों द्वारा झेले गए मानवाधिकारों के हनन के बारे में जागरूकता बढ़ाने के लिए आपसी समर्थन नेटवर्क और संगठनों का विकास किया है।